REZOLUCIJA (EU) 2020/1903 EUROPSKOG PARLAMENTA

od 14. svibnja 2020.

s primjedbama koje su sastavni dio Odluke o razrješnici za izvršenje općeg proračuna Europske unije za financijsku godinu 2018., dio X. – Europska služba za vanjsko djelovanje

EUROPSKI PARLAMENT,

C.

primjećuje da je proračun sjedišta iznosio 249,7 milijuna EUR, od čega je 162,4 milijuna EUR (tj. 65,5 %) bilo namijenjeno za plaće i druga prava statutarnog i vanjskog osoblja, 30,8 milijuna EUR (tj. 12 %) za zgrade i povezane troškove, a 34,9 milijuna EUR (tj. 14 %) za IT računalne sustave, opremu i namještaj;

primjećuje da je Unija suočena sa sve izazovnijim međunarodnim okruženjem, što dovodi do sve brojnijih zahtjeva da Unija zauzme vodeću ulogu na međunarodnoj sceni; ističe središnju ulogu Europske službe za vanjsko djelovanje u provedbi vanjske politike Unije, pod vodstvom Visokog predstavnika / potpredsjednika Komisije; napominje da pojačana uloga ESVD-a nije popraćena odgovarajućim povećanjem broja zaposlenika; poziva na to da se na raspolaganje stave dostatni ljudski resursi kako se ne bi ugrozila djelotvornost Unije kao globalnog aktera;

prepoznaje složeno područje djelovanja ESVD-a u kojima se delegacije razvijaju, s obzirom na to da su politički i socioekonomski uvjeti često složeni i nestabilni i da uključuju visoke rizike s potencijalno značajnim proračunskim i financijskim posljedicama, posebice za sigurnost osoblja i infrastrukture;

poziva ESVD da otvori radna mjesta lokalnih predstavnika odgovornih za izvješćivanje o zakonodavnom radu u zemljama od strateškog interesa, posebno u zemljama pristupnicama i zemljama Istočnog partnerstva, kako bi Unija dobila bolji uvid u susjedstvo i kako bi ono brže usvajalo pravnu stečevinu; poziva ESVD da poduzme mjere za rješavanje problema koji vode do utvrđenih pogrešaka u nabavi i da spriječi buduće povrede relevantnih pravila;

primjećuje da je radnoj skupini East Strat Com godine 2018. dodijeljen 1,1 milijun EUR za rad usmjeren na borbu protiv dezinformiranja koje stiže iz Rusije; proračun je 2019. porastao na 3 milijuna EUR; poziva na znatno povećanje proračuna kako bi Unija uspješno reagirala na informacijski rat koji vodi Rusija; poziva na više informativnih kampanja kojima bi se bolje objasnile politike Unije u zemljama Istočnog partnerstva;

smatra kao pozitivne korake stvaranje instrumenta za procjenu rizika i upravljanje rizikom s registrima rizika za sjedište i delegacije, kao i donošenje novog okvira unutarnje kontrole; međutim, poziva ESVD da se ne ograniči samo na podizanje svijesti o rizicima, već da se pobrine za to da se ublažavanje rizika učinkovito provodi i sustavno preispituje;

25.

prima na znanje stopu anomalija otkrivenih u ex ante provjerama obveza i plaćanja (209 pogrešaka u 1041 slučaju odnosno 258 pogrešaka u 1841 slučaju); žali zbog toga što se otkrivene pogreške ponavljaju, odnosno što popratna dokumentacija nije dostupna kad se financijske operacije prikazuju u okviru ex ante financijske provjere; poziva ESVD da nastavi pružati posebnu potporu za sve javne nabave određene vrijednosti u delegacijama; pozdravlja uvođenje elektroničkih radnih postupaka za financije u sjedištu do kraja 2019. godine, čija je namjena doprinijeti smanjenju broja pogrešaka u općem smislu;